
[bookmark: _Toc504992393][bookmark: _Toc504992548][bookmark: _Toc505001012]MBI SHTYRJEN E AFATIT PËR REALIZIMIN E KUSHTEVE TË VENDOSURA NGA ERE SHOQËRISË “HERA” SHPK, MBAJTËSE E LICENCËS NR. 49, SERIA NPM07P, “PËR NDËRTIMIN, INSTALIMIN, SHFRYTËZIMIN DHE PRODHIMIN E ENERGJISË ELEKTRIKE NGA CENTRALE EOLIKE”

Në mbështetje të neneve 16 dhe 42, germa “a” të ligjit nr. 43/2015, “Për sektorin e energjisë  elektrike”; nenit 11, germa “a”; nenit 104, pika 4, germa “a”; nenit 113, pikat 1 dhe 3, nenit 116, pika 1 të ligjit nr. 44/2015, “Kodi i Procedurave Administrative”, nenit 9, germa “a”, të “Rregullores për Procedurat e Heqjes së një Licence”, bordi i ERE-s, në mbledhjen e tij të datës 10.1.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut, mbi shtyrjen e afatit të ndërtimit të Parkut Eolik Pogradec dhe Korçë (projekti Kappet), për shoqërinë “Hera” sh.p.k.,
konstatoi se:
- Bordi i Komisionerëve të ERE-s, me vendimin nr. 61, datë 2.11.2007, ka licencuar shoqërinë “Hera” sh.p.k. në aktivitetin e ndërtimit, instalimit dhe shfrytëzimit të centraleve elektrike me erë, si dhe prodhimin e energjisë elektrike (Parkut Eolik Pogradec dhe Korçë), me fuqi 150 mw.
- ERE ka miratuar shtyrjen e afateve të ndërtimit të Parkut Eolik Pogradec dhe Korçë me vendimet:
- Vendimin e Bordit të Komisionerëve nr. 56, datë 25.8.2010; 
- Vendimin e Bordit të Komisionerëve nr. 136, datë 15.11.2013.
- Bordi i ERE-s, me vendimin nr. 86, datë 9.6.2016, ka vendosur: 
- Rrëzimin e kërkesës së shoqërisë “Hera” sh.p.k. për zgjatjen e afatit të licencës nr. 49, seria NPM07P, “Për ndërtimin, instalimin, shfrytëzimin dhe prodhimin e energjisë elektrike nga centrale elektrike (projekti Kappet)”, të dhënë me vendimin e bordit të ERE-s me nr. 61, datë 2.11.2007, të ndryshuar. 
[bookmark: _GoBack]- Fillimin e procedurave për heqjen e licencës së shoqërisë “Hera” sh.p.k., 49, seria NPM07P, dhënë me vendimin e Bordit të Komisionerëve të ERE-s nr. 61, datë 2.11.2007.
- ERE i është drejtuar ministrisë përgjegjëse për energjinë me shkresën nr. 736 prot., datë 16.11.2017 në mbështetje të nenit 10, pika 2, të ligjit nr. 43/2015, “Për sektorin e energjisë elektrike”, me kërkesën për informacion dhe qëndrimin e institucionit politikbërës të sektorit të energjisë. 
- ERE, me urdhrin nr. 67, datë 17.11.2016, dhe urdhrin nr. 17, datë 4.4.2017, ka ngritur grupe pune dhe ka kryer dy monitorime pranë kësaj shoqërie për të kontrolluar dhe konstatuar ecurinë e punimeve dhe nivelin e investimit.
- Nga monitorimi dhe deklarimet e subjektit është konstatuar se ka pasur vonesa në etapat administrative, dokumentacionin e kërkuar për vijimin e punës, rihapjen, përmirësimin dhe mirëmbajtjen e rrugëve të antenave matëse, grumbullimin e të dhënave të parametrave të shpejtësisë së erës për plotësimin përfundimtar të studimit të fizibilitetit etj. 
- Për zhvillimin e projektit janë bërë investime serioze financiare dhe vonesat në realizimin e projektit janë shkaktuar përtej vullnetit të aplikuesit, i cili rezulton se ka bërë çdo përpjekje të arsyeshme për të përmbushur qëllimin.
- Së fundmi, Ministria e Infrastrukturës dhe Energjisë, me shkresën nr. 2018/1 prot., datë 26.12.2017, protokolluar me tonën nr. 736/1 prot., datë 27.12.2017, sqaron mes të tjerave se: duhet të merren masa që shtyrja e afatit të ndërtimit të këtyre aplikimeve të bëhet vetëm në rast provueshmërie për arsyet objektive që nuk kanë lejuar realizimin e projekteve brenda afatit të tyre, me qëllim që në vijim të bëhet i mundur vlerësimi dhe prioritizimi i tyre në përputhje me dispozitat e VKM-së 822, datë 7.10.2015, “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike që nuk janë objekt koncesioni”, të ndryshuar.
- Në zbatim të rekomandimeve të institucionit politikbërës, konstatimeve të grupit të monitorimit, dokumenteve të depozituara në ERE nga shoqëria rezulton së ka arsye objektive që nuk kanë lejuar realizimin e projektit brenda afatit.
Për gjithë sa më sipër cituar, bordi i ERE-s

VENDOSI:

1. Shfuqizimin e pikës 1 të vendimit 86, datë 9.6.2016, të bordit të ERE-s ,“Mbi kërkesën e shoqërisë “Hera” sh.p.k. për shtyrjen e afateve të licencës nr. 49, seria NPM07P, “Për ndërtimin, instalimin, shfrytëzimin dhe prodhimin e energjisë elektrike nga centrale eolike”, të dhënë me vendimin nr. 61, datë 25.11.2007, të ndryshuar”.
2. Të mbyllë procedurën e nisur me vendimin nr. 86, datë 9.6.2016, të Bordit të ERE-s, për heqjen e licencës nr. 49, seria NPM07P, “Për ndërtimin, instalimin, shfrytëzimin dhe prodhimin e energjisë elektrike nga centrale eolike”.
3. Shtyrjen e afatit për realizimin e kushteve të vendosura nga ERE në pikën “1” dhe “4” të vendimit nr. 61, datë 25.11.2007, “Për dhënien e licencës për ndërtim, instalim dhe shfrytëzim të centraleve elektrike me erë, si dhe prodhimin e energjisë elektrike nga këto centrale (projekti Kappet)”, të ndryshuar, shoqërisë “Hera” sh.p.k., mbajtëse e licencës nr. 49, seria NPM07P, “Për ndërtimin, instalimin, shfrytëzimin dhe prodhimin e energjisë elektrike nga centrale eolike”, deri në datën 15.11.2019. 
4. Drejtoria e Licencimit dhe Monitorimit të Tregut të njoftojë aplikuesin dhe Ministrinë e Infrastrukturës dhe Energjisë për vendimin e bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

